. . Yobe ta kasan ce jiha ce daga jerin jihohin shiyyar arewa maso gabashin Najeriya. Tana da yawan fili kimanin kilomita araba’i 45,502 da yawan jama’a miliyan ɗaya da dubu dari huɗu da sha ɗaya da dari huɗu da tamanin da ɗaya (a ƙidayar yawan jama'a na shekarar 1991). Babban birnin tarayyar jihar shi ne Damaturu. Mai Mala Buni shi ne gwamnan jihar tun zaben shekara ta 2015 zuwa yau. Mataimakin gwamnan shi ne Idi Barde Gubana. Jihar Yobe dai tana da shiyyoyi guda uku: shiyyar gabas, kudu da kuma arewa. 'yan majalisar Dattijan jihar su ne: Ahmed Ibrahim Lawan mai wakiltar shiyyar arewaci, Ibrahim Gaidam shiyyar gabashi da Mohammed Ibrahim Bomai shiyyar kudanci. Jihar Yobe tana da iyaka da jihohi huɗu, su ne: Bauchi, Borno, Gombe da kuma Jigawa. Tana kuma miyake da jamhuriyar kasar Nijar. An kirkiri jihar Yobe ne a ranar 27 na Ogastan 1991.An ciro ta ne daga jikin jihar Borno a zamanin mulkin Ibrahim Badamasi Babangida kuma an yi hakan ne don a saukaka sha'anin tafiyar da mulki a yankin.